stanford-oval/wikipedia huggingface dataset:
Metro-Goldwyn-Mayer

| Metro-Goldwyn-Mayer |
| --- | --- |

Perustettu:  16. huhtikuuta 1924
Kotipaikka:  Los Angeles, Yhdysvallat
Omistaja:  Loews Corporation (1924–1959) Metro-Goldwyn-Mayer, Inc. (1959–1980) Metro-Goldwyn-Mayer Film Co. (1980–1981) MGM/UA Entertainment Co. (1981–1986) Turner Broadcasting System (1986) MGM/UA Communications Co. (1986–1990) MGM-Pathé Communications Co. (1990–1992) Crédit Lyonnais (1992–1997) Tracinda Corporation (1997–2005) MGM Holdings, Inc. (2005–nykyään)
Kotisivu:  https://www.mgm.com/
Infobox OKVirheellinen NIMI-arvo: 
Metro-Goldwyn-Mayer (MGM) on yhdysvaltalainen media-alan yritys, joka tuottaa ja jakaa elokuvia ja televisio-ohjelmia. Yhtiön elokuvastudio on yksi Hollywoodin kuuluisimpia.
MGM:n on omistanut 8. huhtikuuta 2005 lähtien yhtiöryhmä, johon kuuluvat Sony Corporation (20 %), Comcast Corporation (20 %) sekä pääomasijoitusyhtiöt TPG Capital (21 %), Province Equity Partners (22 %), DLJ Merchant Banking Partners (7 %) ja Quadrangle Group (3 %). Toukokuussa 2021 verkkokauppajätti Amazon kertoi ostavansa MGM:n 8,5 miljardilla dollarilla. Yrityskauppa vaatii viranomaiskäsittelyn.
MGM:n palveluksessa oli 1 440 henkilöä vuonna 2004. Kasinoita ja hotelleja Las Vegasissa omistava MGM Mirage -yhtiö ei kuulu Metro-Goldwyn-Mayer-konserniin, vaikka sen tunnus onkin New Yorkin pörssissä MGM.
Yhtiön tunnuslause on latinankielinen ilmaisu Ars gratia artis (suom. Taidetta taiteen itsensä vuoksi). Se on myös kirjoitettu yhtiön logoon leijonan päätä kiertävään nauhaan.
Historia > Yhtiön perustaminen

Marcus Loew perusti MGM:n vuonna 1924. Samana vuonna sai ensi-iltansa yhtiön ensimmäinen elokuva, Hän joka saa korvapuustit, jonka ohjasi ruotsalaissyntyinen Victor Sjöström. Louis B. Mayer tuli yhtiön varajohtajaksi ja tuotantopäälliköksi yhdessä Irving Thalbergin kanssa Kalifornian studioille.
Historia > MGM:n kultakausi 1930-1950

MGM palkkasi tuon ajan suurimpia näyttelijöitä, joita olivat muun muassa Greta Garbo, John Gilbert, William Haines, Norma Shearer ja Joan Crawford. Alun perin uuden studion elokuvat esiteltiin lauseella ”Louis B. Mayer esittää Metron-Goldwyn-elokuvia”, mutta pian Mayer lisäsi oman nimensä yhtiön nimeen. MGM-yhtiön ”tavaramerkiksi” muodostuneen tunnuksen Leo-leijonan karjaisu kuultiin valkokankaalla ensimmäisen kerran vuonna 1928.
Vuonna 1930 Clark Gable ryhtyi yhteistyöhön MGM:n kanssa. Viisi vuotta myöhemmin vuonna 1935 yhtiön nimi alkoi tulla tunnetuksi, kun Kapina laivalla -elokuva voitti parhaan elokuvan Oscarin.. Vuonna 1939 saivat ensi-iltansa klassikkoelokuvat Ihmemaa Oz ja Tuulen viemää. David O. Selznick toimi ohjaajana useimmissa MGM:n elokuvissa.
MGM palkkasi aiemmin Warnerille Looney Tunes -piirrettyjä tehneet animaatiotuottajat-ohjaajat Hugh Harmanin ja Rudolf Isingin valmistamaan uuden sarjan värillisiä piirrettyjä elokuvia nimeltä Happy Harmonies. Happy Harmonies -piirretyt ylittivät kuitenkin säännöllisesti budjettinsa, jonka vuoksi MGM irtisanoi vuonna 1937 Harmanin ja Isingin aikomuksenaan perustaa oma animaatiostudio. Kuitenkin kaksi vuotta myöhemmin vuonna 1939 MGM palkkasi uudelleen Harmanin ja Isingin, jotka loivat studion ensimmäisen menestyksekkään eläinhahmon Barney Bearin. MGM:n kuuluisimmiksi piirroshahmoiksi muodostuivat kuitenkin kissa ja hiiri -duo Tom & Jerry, jonka olivat luoneet William Hanna ja Joseph Barbera vuonna 1940. Tom & Jerry -elokuvat voittivat seitsemän Academy Awards -palkintoa vuosina 1949–1953. Vuonna 1941 Tex Avery liittyi yhtiön animaatiotuotantoon ja loi yksikölle sen imagon teoksilla Red Hot Riding Hood, Swing Shift Cinderella ja Lurppa.
Vuoden 1940 jälkeen tuotanto oli kasvanut 15 leikatusta elokuvasta per vuosi 25 elokuvaan vuotta kohti. Tänä aikana MGM esitti hyvin menestyneitä musikaaleja, joissa esiintyivät muun muassa Judy Garland, Fred Astaire, Gene Kelly ja Frank Sinatra. Vuonna 1943 MGM irtisanoi sopimuksensa neljän sen suurimman tähden kanssa: Joan Crawford, Norma Shearer, Greta Garbo ja Jeanette MacDonald jättivät studion. Joan Crawford siirtyi Warner Brothers -yhtiöön, jossa hänen uransa lähti uuteen nousuun, mutta Shearer ja Garbo eivät tehneet enää yhtään elokuvaa. 1950-luvun alkupuolella MGM tuotti Dore Scharyn johtamana joitain hyvin tunnettuja musikaaleja, mukaan lukien Pariisin lumoissa, Laulavat sadepisarat ja Iskelmäkaruselli.
Historia > Yhtiö elokuvateollisuuden muutoksen vuosina

Yhtiö menetti asemiaan elokuvamarkkinoilla 1950-luvun loppupuolella ja 1960-luvulla television yleistyessä. Vuonna 1957 maailman suurimman levymyynnin omaava, tuolloin nouseva yhdysvaltalainen musiikki- ja elokuvatähti Elvis Presley, näytteli MGM-studion Jailhouse Rock -elokuvassa. Samaan aikaan MGM:n animaatio-osaston tuotanto loppui. Presleyn ja MGM:n yhteistyö jatkui aina 1970-luvulle saakka.
Vuonna 1959 elokuva Ben-Hur keräsi yhteensä 11 Oscar-palkintoa, ja se on yhä maailman tunnetuimpiin ja arvostetuimpiin elokuviin lukeutuva suurteos. Vuonna 1961 valmistui John Hustonin ohjaama elokuva Sopeutumattomat, jossa pääosia näyttelivät Clark Gable ja Marilyn Monroe.
Historia > Kerkorian ottaa vallan

Vuonna 1967 MGM oli myyty kanadalaiselle Edgar Bronfmanille. Kaksi vuotta myöhemmin MGM myytiin miljonääri Kirk Kerkorianille. That's Entertainment -elokuva valmistui yhtiön 50. juhlavuonna vuonna 1974. Seuraavana vuonna yhtiö myi levy-yhtiönsä.
Vuonna 1981 MGM osti kilpailevan United Artists -yhtiön ja vahvisti näin ollen jo ennestään vahvaa markkina-asemaansa.
Historia > MGM/UA

CBS yritti ottaa vallan yhtiössä 1985, kun Ted Turner osti MGM/UA-yhtiön. Vuonna 1987 MGM muutti nimensä The MGM/UA Communications Co:ksi.
Historia > Uudet elokuvat

MGM on jatkanut elokuvien valmistusta ja oman tuotannon lisäämistä tähän päivään saakka. MGM omistaa jakeluoikeudet muun muassa menestyneeseen Hobitti-elokuvatrilogiaan, jota se tuottaa yhdessä New Line Cinema -yhtiön kanssa. MGM on myös julkaissut esimerkiksi James Bond -elokuvia sekä elokuvat Vaaleanpunainen pantteri ja Seikkailija Thomas Crown.
Aiheesta muualla

Wikimedia Commonsissa on kuvia tai muita tiedostoja aiheesta .
Metro-Goldwyn-Mayerin kotisivut (englanniksi)
Metro-Goldwyn-Mayer Internet Movie Databasessa (englanniksi)
Metro-Goldwyn-Mayer Distributing Corporation Internet Movie Databasessa (englanniksi)
Mixtape: Oh

| ”Mixtape: Oh” Stray Kids |
| --- | --- | --- |

Singlen tiedot
 Albumilta: Noeasy
 Julkaistu: 26. kesäkuuta 2021
 Formaatti: digitaalinen lataus, suoratoisto
 Tuottaja(t): 3racha, Kobee, Holy M
 Tyylilaji: elektropop, reggaeton, deep house, trooppinen house
 Kesto: 03.32
 Levy-yhtiö: JYP, Dreamus
Stray Kidsin muut singlet
| ”Wolfgang” 2021 | ”Mixtape: Oh” 2021 | ”Thunderous” 2021 |
Mixtape: Oh (kor. Mixtape : 애) on eteläkorealaisen Stray Kids -yhtyeen kappale, joka julkaistiin digitaalisena singlenä. Se julkaistiin JYP Entertainmentin ja Dreamusin toimesta 26. kesäkuuta 2021. Sen on sanoittanut yhtyeen tuottaja-trio 3racha, joiden lisäksi tuottamiseen osallistuivat Kobee ja Holy M. Kappale nousi Billboardin latauslistan ykköseksi heinäkuussa 2021.
Tausta ja julkaisu

Yhtye ilmoitti julkaisevansa uuden digitaalisen singlen Kingdom: Legendary War voittonsa jälkeen. Kappale tulisi kuulumaan yhtyeen mixtape-projektiin, jonka aikaisempia julkaisuja ovat ”Mixtape: Gone Days” (2020) ja ”Mixtape: On Track” (2020). JYP Entertainment ilmoitti digitaalisesta singlestä 15. kesäkuuta. Kappale ja sen musiikkivideo julkaistiin yllättäen 26. kesäkuuta. Hyunjin palasi tauoltaan julkaisun myötä, jolla hän oli ollut helmikuusta asti.
Kappale sisällytettiin yhtyeen toisen studioalbumin Noeasy kappalelistaan. Albumi julkaistiin elokuussa 2021.
Tuottaminen

Musiikillisesti ”Mixtape: Oh” on keskitempoinen elektropop-kappale reaggaeton-rytmillä, jossa on vaikutteita deep housesta ja trooppista housesta. Kappaleen on sanoittanut 3racha. Sen tuottamiseen osallistui 3rachan lisäksi Kobee ja Holy M. Kappaleen sanoitukset kertovat rakastuneen ihmisen aidoista tunteista ja levottomasta mielestä. Kappaleen koreankielinen nimi "애" tarkoittaa lasta ja rakkautta, joten kappaleen nimi viittaa yksilön turhautumiseen itseään kohtaan, kun käyttäytyy kuin lapsi rakkauden kohteensa edessä.
Musiikkivideo

Kappaleen musiikkivideo julkaistiin yllättäen 26. kesäkuuta JYP Entertainmentin YouTube-kanavalle. Sen ohjasi VIA Productionin Jimmy. Video on värimaailmaltaan hillityn vaaleansininen, joka kuvastaa yhtyeen jäsenien omakohtaisia pulmia, ja halua sulautua yhdeksi ja unohtaa eroavaisuudet.
Kappaleet

Digitaalinen lataus ja suoratoisto
”Mixtape: Oh” (애) – 3.32
Kokoonpano

Stray Kids – päälaulu
Bang Chan (3racha) – taustalaulu, sanoitus, sävellys
Changbin (3racha) – taustalaulu, sanoitus, sävellys
Han (3racha) – taustalaulu, sanoitus, sävellys
Felix – taustalaulu
Kobee – sävellys, sovitus, kitara, rummut, tietokoneohjelmointi
Holy M – sävellys,  sovitus, basso, syntetisaattori, tietokoneohjelmointi
Lee Sang-yeob – äänitys
Lee Tae-seop – miksaus
Kwon Nam-woo – äänen masterointi
Mizur

| Mizur, Myzur   Мизур, Мызур |
| --- | --- |

Valtio:  Venäjä
Tasavalta:  Pohjois-Ossetia-Alania
Piiri:  Alagirin piiri
Hallinto:  
 – Asutustyyppi:  kaupunkityyppinen taajama
 – Hallinnon tyyppi:  Kaupunkityyppinen taajama
Väkiluku (2002):  2 883
Aikavyöhyke:  UTC+3
 – Kesäaika:  UTC+4
Infobox OKNimi-testi OK: 
Mizur (ven. Мизур) tai Myzur (oss. Мызур) on kaupunkityyppinen taajama Alagirin piirin keskiosassa Pohjois-Ossetia-Alanian tasavallassa Venäjällä. Mizur sijaitsee Ardonjoen varrella. Vuonna 2002 Mizurissa oli 2 883 asukasta. Mizur on kaivospaikkakunta.
Alagirin piiri keltaisella, sen keskellä punainen piste Mizur.
Mon chéri

| ”Mon chéri” Pilvi Hämäläinen |
| --- | --- | --- |

Singlen tiedot
 Julkaistu: 23. helmikuuta 2024
 Formaatti: digitaalinen
 Tekijä(t):  Elias Koskimies  Leo Jupiter 
 Tyylilaji: disko
 Kesto: 02.48
 Levy-yhtiö: Universal Music Finland
Listasijoitukset
  1. (Singlelista)
Pilvi Hämäläisen muut singlet
|   | ”Mon chéri”  |   |
Mon chéri on näyttelijä Pilvi Hämäläisen esittämä musiikkikappale. Se on suomenkielistä diskoa, jossa on myös muutama sana ranskaa, ja johon on sisällytetty kliseitä Eurovision laulukilpailusta. Kappale sai ensiesityksensä väliaikanumerona vuoden 2024 Uuden Musiikin Kilpailussa, joka järjestettiin Tampereen Nokia Areenalla 10. helmikuuta 2024. Osana väliaikanumeron huumoria juontajat väittivät kappaleen olleen kilpailun kahdeksas kappale, joka oli kuitenkin joutunut hyllytetyksi. Lähetyksessä kappaleesta käytettiin nimitystä ”Näytän sinulle taivaan”, mutta se muutettiin yleisön reaktioiden seurauksena, kun siitä alettiin puhua sosiaalisessa mediassa nimellä ”Mon chéri” (suom. Rakkaani).
Kappaleen ovat kirjoittaneet Elias Koskimies ja Leo Jupiter. Uuden Musiikin Kilpailussa nähdyn koreografian suunnitteli Reija Wäre ja esiintymisasun Teemu Muurimäki sekä Elina Lario. Pilvi Hämäläinen on kuvaillut esityksen olleen ”läppä, joka lähti käsistä”. Kappaletta on kuvailtu euro­viisu­pastissiksi ja -parodiaksi, joka ”hyödyntää taidokkaasti Euroviisuissa menestyneiden kappaleiden piirteitä”.
Vastaanotto

”Mon chéri” sai välittömästi hyvän vastaanoton ja keräsi paljon palautetta. Kun se julkaistiin singlenä 23. helmikuuta 2024, kappaleesta tuli musiikkipalvelu Spotifyssa Suomen kuunnelluin kappale. Kappale oli 26. helmikuuta 2024 alkaneella viikolla Suomen virallisen singlelistan ensimmäisenä sekä radiosoittolistalla sijalla 35.
Vastaanotto > Listasijoitukset

| Lista | Paras sijoitus |
| --- | --- |
Suomen virallinen lista: 1.
Radiosoittolista: 18.
Aiheesta muualla

Esitys Uuden Musiikin Kilpailussa (Youtube)
Kappale Spotifyssa
Mizzi Günther

Mizzi Günther
Mizzi Günther (8. helmikuuta 1879 Varnsdorf – 18. maaliskuuta 1961 Wien) oli itävaltalainen operettilaulaja, joka oli äänialaltaan sopraano.
Günther esiintyi alun perin alueteattereissa. Asetuttuaan Wieniin hän esiintyi vuonna 1901 Carltheaterissa ja liittyi vuonna 1905 Theater an der Wieniin. Hän loi 30. joulukuuta 1905 Hanna Glawarin roolin Franz Lehárin operetissa Iloinen leski. Günther menestyi myös esiintymisillään Leo Fallin operetissa Die Dollarprinzessin (1907) ja Franz Lehárin operetissa Der Mann mit den drei Frauen (1908). Vuonna 1909 hän liittyi Johann Strauss -teatteriin, jossa hän loi Mary Annin roolin Lehárin operetissa Das Fürstenkind. Vuonna 1911 Günther palasi Theater an der Wieniin ja loi Lehárin operetin Eva nimiroolin. Vuodesta 1915 hän esiintyi jälleen Johann Strauss -teatterissa ja vuodesta 1919 Theater an der Wienissä. Myöhemmin Günther esiintyi Raimundtheaterissa ja Volksoper Wienissä. Hän teki esiintymisiä vielä vuonna 1948.
Musta kirja

Musta kirja tai Mustakirja voi tarkoittaa:
Musta kirja (romaani), Orhan Pamukin romaani.
Turun tuomiokirkon Mustakirja (Registrum ecclesiae Aboensis), Suomen keskiajan historian tärkein lähdeteos.
Mustakirja (loitsukirja), suomalainen loitsuja ja manauksia sisältävä käsikirjoitus, jonka väitetty laatija on Vetelissä ja Halsualla asunut Aaprami Pöyrynen.
Kapitalismin musta kirja.
Kommunismin musta kirja.
Musta kirja (pelaaminen), kasinoiden ylläpitämä kirja ei-toivotuista asiakkaista.
Musta kirja, jota Suomen Sähkötukkuliikkeiden Liitto julkaisi sotavuosista lähtien
Music of the Troubadours

| Music of the Troubadours Ensemble Unicorn ja Oni Wytars |
| --- | --- | --- |

Kokoelmalevyn tiedot
 Julkaistu: 1996
 Levy-yhtiö: Naxos
muut julkaisut
|   | Music of the Troubadours  |   |
Music of the Troubadours on levy-yhtiö Naxoksen julkaisema kokoelma trubaduurien musiikkia. Levyn kaikki kappaleet ovat esittäneet Ensemble Unicorn ja Oni Wytars. Levy äänitettiin Wienissä kesäkuussa 1996.
Kappalelista

Tant m'abelis - 4:56 (Berenguier de Palou)
Domna, pos vos ay chausida - 2:23 (tuntematon)
Non puesc sofrir - ar me puesc (contrafactum) - 8:20 (Giraut de Bornelh - Peire Cardenal)
Bujo - 2:42 (Peire Cardenal)
Bel m'es qu'ieu chant - 6:04 (Raimon de Miraval)
Cantaben els osells - 5:53 (Ramon Llull)
Ai tal domna - 3:24 (Berenguier de Palou)
Reis glorios - 2:38 (Giraut de Bornelh)
Ara lausatz, lausat, lausat - 2:17 (tuntematon)
Humils forfaitz - 6:59 (Guiraut Riquier)
Quan vei la lauzeta mover - 6:03 (Bernart de Ventadorn)
Lanquan li jorn - 17:31 (Jaufré Rudel)
My Heart Goes Boom

|  My Heart Goes Boom> Kappaleen tiedot |
| --- | --- |
Esittäjä(t):  Charmed
Säveltäjä(t):  Tore Madsen Morten Henriksen
Sanoittaja(t):  Tore Madsen Morten Henriksen
Euroviisutiedot
Vuosi:  2000
Maa:  Norja
Kieli:  englanti
Sijoitus:  11.
Pisteet:  57
Sanat:  sanoitus
My Heart Goes Boom on Charmedin esittämä kappale, joka edusti Norjaa vuoden 2000 Eurovision laulukilpailussa Tukholmassa.
Kappale sijoittui Euroviisuissa 24 maan joukosta sijalle 11. 57 pisteellä.
My Heart Is Yours

| My Heart Is Yours |
| --- | --- |

Kappaleen tiedot
Esittäjä(t):  Didrik Solli-Tangen
Levy-yhtiö:  Universal
Kesto:  3:05
Tyylilaji:  pop
Julkaistu:  20. tammikuuta 2010
Säveltäjä(t):  Hanne Sørvaag & Fredrik Kempe
Sanoittaja(t):  Hanne Sørvaag & Fredrik Kempe
Albumilta:  Guilty Pleasures
Euroviisutiedot
Vuosi:  2010
Maa:  Norja
Kieli:  englanti
Sijoitus:  20.
Pisteet:  35
Sanat:  sanoitus
Video:  videolinkki
My Heart Is Yours on norjalaisen laulajan Didrik Solli-Tangenin kappale, jolla hän edusti Norjaa vuoden 2010 Eurovision laulukilpailussa, joka käytiin hänen kotimaassaan Oslossa Alexander Rybakin voitettua vuoden 2009 Eurovision laulukilpailun kappaleellaan Fairytale. My Heart Is Yours sisältyi myös Solli-Tangenin debyyttialbumille Guilty Pleasures, joka ilmestyi marraskuussa 2010.
Eurovision laulukilpailussa Norja selviytyi isäntämaana finaaliin, jossa se sijoittui 20:nneksi kerättyään 35 pistettä. Suurin pistemäärä, seitsemän kappaletta, tuli Virolta.
My Heart Is Yoursin ovat säveltäneet ja sanoittaneet Hanne Sørvaag ja Fredrik Kempe.
Mezmerize

| Mezmerize System of a Down |
| --- | --- | --- |

Studioalbumin tiedot
 Julkaistu: 16. toukokuuta 2005 (Eurooppa) 17. toukokuuta 2005 (Yhdysvallat) 18. toukokuuta 2005 (Japani)
 Tuottaja(t): Rick Rubin, Daron Malakian
 Tyylilaji: alternative metal
 Kesto: 36.11
 Levy-yhtiö: Columbia Records (UK) American Recordings, Columbia Records (USA) Sony Music Japan (Japan) 
Listasijoitukset
  Suomen virallinen lista: 2.
System of a Down:n muut julkaisut
| Steal This Album! 2002 | Mezmerize 2005 | Hypnotize 2005 |
Singlet albumilta Mezmerize
 ”B.Y.O.B.” Julkaistu: 29. maaliskuuta 2005  ”Question!” Julkaistu: 12 heinäkuu 2005
Mezmerize on System of a Downin neljäs albumi ja ensimmäinen osa Mezmerize/Hypnotize-kaksoisalbumista. Mezmerize julkaistiin 17. toukokuuta 2005, puoli vuotta ennen Hypnotizea.
Musiikkilehti Sue valitsi vuonna 2005 Mezmerizen Suomessa sekä vuoden parhaaksi ulkomaiseksi albumiksi että vuoden metallialbumiksi. Albumi nousi Suomen virallisen listan sijalle 2.
Albumia on myyty koko maailmassa yli neljä miljoonaa kappaletta.
Kappaleista B.Y.O.B. ja Question! julkaistiin singlet. Niistä ensin mainittu toi yhtyeelle Grammy-palkinnon parhaasta hard rock -esityksestä vuonna 2006.
Kappaleet

Soldier Side - Intro – 1.03
B.Y.O.B. (Bring Your Own Bombs) – 4.15
Revenga – 3.48
Cigaro – 2.11
Radio/Video – 4.09
This Cocaine Makes Me Feel Like I'm On This Song – 2.08
Violent Pornography – 3.31
Question! – 3.20
Sad Statue – 3.25
Old School Hollywood – 2.56
Lost In Hollywood – 5.20
Kokoonpano

Serj Tankian – laulu, kosketinsoitin, kitara, design, jousisovitukset
Daron Malakian – laulu, kitara, tuottaja, design
Shavo Odadjian – bassokitara, taustalaulu, design
John Dolmayan – rummut, lyömäsoittimet, design
Kokoonpano > Tuotanto

Rick Rubin – tuottaja
Andy Wallace – miksaaja
David Schiffman – äänittäjä
Jason Lader – editoija
Dana Neilsen – editoija
Marc Mann – jousisovitukset
Vartan Malakian – grafiikka
Brandy Flower – design
Arvostelut

Allmusic:
Desibeli.net:
Imperiumi: 9½/10
Entertainment Weekly: A–
Metacritic: 85/100
Rolling Stone:
Soundi:
Music to Listen To...

| Music to Listen To> .. Bring Me the Horizon |
| --- | --- | --- |

Julkaisun tiedot
 Julkaistu: 27. joulukuuta 2019
 Tuottaja(t): Oliver Sykes Jordan Fish
 Tyylilaji:  elektropop  electronica  ambient  experimental  industrial 
 Levy-yhtiö: Sony Music Entertainment
Bring Me The Horizonin muut julkaisut
| amo (2019) | Music to Listen To... (2019) | Post Human: Survival Horror (2020) |
Music to Listen to~Dance to~Blaze to~Pray to~Feed to~Sleep to~Talk to~Grind to~Trip to~Breathe to~Help to~Hurt to~Scroll to~Roll to~Love to~Hate to~Learn Too~Plot to~Play to~Be to~Feel to~Breed to~Sweat to~Dream to~Hide to~Live to~Die to~Go To (usein lyhennettynä Music to Listen To… tai ~ Go To ~ ) on brittiläisen rockyhtyeen Bring Me the Horizon albumi. Se julkaistiin 27. joulukuuta 2019 ilman erillistä ilmoitusta. Levyn ovat tuottaneet yhtyeen vokalisti Oliver Sykes ja kosketinsoittaja Jordan Fish, ja siinä on mukana useita artisteja, kuten yhdysvaltalainen laulaja Halsey.
Music to Listen To… on Bring Me the Horizonin pitkäkestoisin julkaisu, ja eri lähteet ovat kutsuneet sitä sekä EP-levyksi että albumiksi. Projekti syntyi ajatuksena käyttää yhtyeen Amo-albumin (2019) elementtejä ja aikaisemmin nauhoittamiaan demoja.
Kappaleet

Steal Something. – 10.12
Candy Truck / You Expected: LAB Your Result: Green – 7.15
A Devastating Liberation – 4.40
¿ – 5.13 (feat. Halsey)
Underground Big {HEADFULOFHYENA} – 24.06 (feat. Bexey & Lotus Eater)
Like Seeing Spiders Running Riot on Your Lover's Grave. – 6.39 (feat. Happyalone)
Dead Dolphin Sounds 'Aid Brain Growth in Unborn Child' Virtual Therapy / Nature Healing 2 Hours. – 10.10 (feat. Toriel)
Tapes. – 7.18 (feat. Yonaka)
Mister Terrific

Mister Terrific on nimitys kahdelle supersankarille DC Comicsin julkaisemissa amerikkalaisissa sarjakuvissa. Hahmo esiintyi ensimmäisen kerran Sensation Comics #1 numerossa tammikuussa 1942 ja hänet loivat Charles Reizenstein ja Hal Sharp. Hahmon toinen versio esiintyi ensimmäisen kerran Spectre (vol. 3) #54 tarinassa kesäkuussa 1997 ja hänet loivat John Ostrander ja Tom Mandrake.
Taustaa > DC Universe

Ed Gathegi tulee näyttelemään DC Universe -elokuvauniversumissa Michael Holtin versiota Mister Terrificistä, elokuvasta Superman (2025) alkaen.
Käännös suomeksi
Mixu Paatelainen

| 0 | 1 | 2 |
| --- | --- | --- |

Henkilötiedot
Koko nimi: Mika Matti Petteri Paatelainen
Syntymäaika: 3. helmikuuta 1967 (ikä 57)
Syntymäpaikka:  Helsinki, Suomi
Pelipaikka: hyökkääjä
Pituus: 183 senttimetriä
Lempinimi: Mixu
| Urheilijan ura> Seurat |
| --- | --- | --- | --- |
| Vuodet | Seura | O | (M) |
| 1985–1987 |  Haka | 48 | (18) |
| 1987–1992 |  Dundee United FC | 133 | (33) |
| 1992–1994 |  Aberdeen FC | 75 | (23) |
| 1994–1997 |  Bolton Wanderers FC | 69 | (15) |
| 1997–1998 |  Wolverhampton | 23 | (0) |
| 1998–2001 |  Hibernian | 93 | (32) |
| 2001–2002 |  RC Strasbourg | 8 | (0) |
| 2002–2003 |  Hibernian | 24 | (7) |
| 2003–2004 |  St. Johnstone FC | 32 | (11) |
| 2004–2005 |  St. Mirren FC | 15 | (4) |
| 2005–2006 |  Cowdenbeath FC | – | (–) |
Maajoukkue
| 1986–2000 |  Suomi | 70 (18) | 70 (18) |
Valmennusura
2005–2006:  Cowdenbeath FC
2007–2008:  TPS
2008–2009:  Hibernian
2010–2011:  Kilmarnock FC
2011–2015:  Suomen maajoukkue
2015–2016:  Dundee United
2018:  Ubon UMT United FC
2018:  Latvian maajoukkue
2019–2021:  Hongkongin maajoukkue
2022:  HIFK
 Seurajoukkueuran tilastot kattavat vain kansalliset sarjat.
Mika Matti Petteri ”Mixu” Paatelainen (s. 3. helmikuuta 1967 Helsinki) on suomalainen jalkapallovalmentaja ja entinen jalkapalloilija. Hän on urallaan valmentanut eri seurajoukkueita sekä Suomen, Latvian ja Hongkongin maajoukkueita.
Paatelainen on jalkapalloperheestä, sillä myös hänen isänsä Matti ja pikkuveljensä Mikko ja Markus ovat tunnettuja jalkapalloilijoita. Paatelainen pelasi ulkomailla ammattilaisena 1980-luvulta lähtien – tällöin suomalaisia pelasi vielä vähän ulkomailla – aina 2000-vuosikymmenen puoliväliin asti. Hänet valittiin Suomessa Vuoden jalkapalloilijaksi vuonna 1988.
Ura > Seurajoukkueura

Paatelainen debytoi FC Hakan joukkueessa vuonna 1985. Hakassa hän pelasi 48 SM-sarjan ottelua tehden niissä 18 maalia. Vuonna 1987 hän siirtyi Skotlantiin Dundee Unitedin joukkueeseen sadan tuhannen punnan siirtosummalla. Dundee Unitedille Paatelainen teki 33 maalia 133 ottelussa. Vuoden 1991 lopussa hän siirtyi toiseen skottiseuraan, Aberdeeniin siirtosumman ollessa 400 000 puntaa. Kolmen siellä vietetyn kauden aikana hän teki 23 maalia 75 ottelussa. Aberdeenista Mixu siirtyi vuonna 1994 kolmeksi kaudeksi Englantiin Boltoniin, joka seuraavalla kaudella nousi Valioliigaan. Paatelaisesta tuli ensimmäinen Valioliigassa pelannut suomalainen. Englannissa hän pelasi myös Wolverhamptonissa kaudella 1997–98.
Wolverhamptonin jälkeen Paatelainen päätti palata takaisin Skotlantiin. Tällä kertaa hänen seuransa oli edinburghilainen Hibernian. Siellä Paatelainen pelasi neljä kautta käyden kuitenkin välissä mantereen puolella ranskalaisessa RC Strasbourgissa kaudella 2000–01. Ranskassa kaikki ei kuitenkaan mennyt odotusten mukaan ja Paatelainen palasi Hibernianiin. Kaudella 2003–04 Mixu siirtyi pelaaja-valmentajaksi St. Johnstone FC:hen Skotlannin 1. divisioonaan, kun Hibernian ei enää halunnut jatkaa hänen sopimustaan. St. Johnstonessa Paatelainen viihtyi kauden verran, minkä jälkeen hän siirtyi St. Mirren FC:hen.
Ura > Maajoukkueura

Maajoukkueessa Paatelainen pelasi 70 ottelua tehden 18 maalia. Näistä ensimmäinen oli 9. syyskuuta 1986 Itä-Saksaa vastaan. Hän lopetti maajoukkueuransa vuonna 2000. Lisäksi Paatelainen pelasi kahdeksan alle 21-vuotiaiden maaottelua sekä 20 poikien maaottelua.